
Fenološki razvoj vinske trte
Na območju vinorodnega pod okoliša Šmarje – Virštanj, Slovenskih Konjic in Spodnje Savinjske doline je vinska trta v povprečju na opazovane lokacije in sorte v fenološki fazi BBCH 16 – 18 (6 do 8 razprtih listov, z dolžino mladic 20 do 30 cm. Sorte, ki so hitrejše v razvoju (Chardonnay, Beli Pinot, Rumeni muškat) dosegajo fenološko fazo BBCH 18 – 19 (8 do 9 razprtih listov), z dolžino mladic od 35 do 45 cm; socvetja pa so povprečno v fenološki fazi BBCH 53-55 (socvetja jasno vidna do socvetja nabrekla, cvetovi tesno stisnjeni skupaj). 
Peronospora in oidij vinske trte
V zadnji dekadi maja smo na opazovanih vinogradniških lokacijah zabeležili od 37,8 mm (Gabrnik – Rogaška Slatina) do 65,4 mm (Slovenske Konjice) dežja. Vinska trta sicer zmerno prirašča, a lahko ob otoplitvi vremena pričakujemo hitrejši prirast. Pazite na časovni razmik do naslednjega škropljenja, v primeru, da je bilo zadnje škropljenje opravljeno s kontaktnimi pripravki, naj ta ne bo daljši od sedmih dni. Razmiki pri zaporedni uporabi sistemično in polsistemično delujočih sredstvih pa naj bodo med 8 do 10 dni. (odvisno do prirasta in količine padavin). 
Naslednje škropljenje opravite z enim od kombiniranih sistemično ali polsistemično delujočih pripravki kot so: Folpan gold (2 kg/ha), Ridomil Gold MZ Pepite (2,5 kg/ha), Armel M (2,5 kg/ha), Ampexio (0,5 kg/ha), Electis 75 WG (1,5 – 1,8 kg/ha), Reboot (0,4 kg/ha), Moximate 725 WG (1,25 kg/ha), Profilux (1,25 kg/ha), Nautile DG (2,4 kg/ha), Fortuna gold (1,5 kg/ha), Fudan gold (1,5 kg/ha), Cymbal (0,125kg/ha), Twingo (3 kg/ha), Valis F (1,5 kg/ha), Valis M (2 kg/ha). 
Pripravku Cymbal priporočamo dodati polovični odmerek enega od kontaktnih fungicidov.
Uporabite lahko tudi pripravka na osnovi kalijevaga fosfonata Soriale LX oz. LBG -01F34 (4 L/ha- pri samostojni rabi ali 3 L/ha – pri kombinirani uporabi s fungicidi na osnovi a.s. folpan ali mankozeb) ali Delan pro (3L/ha). 
Sorazmerno hladno vreme trenutno ne ustvarja pogojev za okužbe z oidijem vinske trte. Ob otoplitvi vremena lahko pričakujemo povečanje nevarnosti za okužbe. Za preprečevanje okužb priporočamo uporabo enega od naslednjih pripravkov: Sercadis (0,15 L/ha), Karathane Gold 350 EC (0,5 L/ha), Kusabi 300 SC (0,25 L/ha), Misha 20 EW (0,23 L/ha), Topas 100 EC(0,3L/ha), Topaze (0,3 L/ha), Score 250 EC (0,2 L/ha), Mavita 250 EC (0,2 L/ha), Difcor 250 EC (0,12 L/ha), Spirox D (0,5 L/ha), Unicorn DF (2,2 kg/ha) ali uporabite pripravke, ki vsebujejo samo aktivno snov tebukonazol kot so: Folicur EW 250 (0,4 L/ha), Orius 25 EW (0,4 L/ha), Mystic 250 EC (0,4 L/ha.), Tebusha 25%EW (0,4 L/ha), Baltazar (0,4 L/ha) ali Star Tebukonazol (0,4 L/ha).
Prav tako lahko dodate pripravke na osnovi močljivega žvepla kot so: Cosan, Kumulus DF, Microthiol special, Microthiol disperss, Pepelin, Thiovit Jet ali Vindex 80 WG - v odmerku 3 do 8 kg/ha ali Biotip Sulfo 800 SC, Pol- Sulphur 80 WG, WP, Pol- Sulphur 800 SC, Symbiotica fito – granulirano žveplo, Symbiotica fito – tekoče žveplo - v odmerku 4L - kg/ha ali Azumo WG v odmerku 4-8 kg/ha ali Cosavet DF, Močljivo žveplo Karsia DF v odmerku do 3,6-8 kg/ha. Ob pojavu okužbe lahko uporabite tudi Cosinus v odmerku 8 kg/ha.
V primeru toče opravite škropljenje s kontaktnim fungicidom na osnovi aktive snovi folpet kot sta: Folpan 80 WDG ali Follow 80 WG ali dajte prednost kombiniranim pripravkom, ki vsebujejo a.s. folpet kot so: Folpan gold, Twingo ali Valis F.
Obvestila vinogradnikom, 27 (2021) 4, s. 1/2
image1.png




